VIDEO Creșterea cu 40% a pensiilor din septembrie rămâne în buget. Florin Cîțu a prezentat rectificarea bugetară: deficit bugetar estimat la 6,7% din PIB / Un miliard de lei în plus pentru proiectele baronilor locali prin PNDL

Ministrul Finanțelor, Florin Cîțu, a anunțat miercuri principalele coordonate ale rectificării bugetare: Comisia de prognoză estimează o contracție de -1,9% din PIB, iar deficitul bugetului este estimat la 72 mld lei, adică 6,7% din PIB. Cîțu a anunțat diferite creșteri de bugete pentru cheltuielile sociale și pentru sistemul sanitar, precum și un miliard de lei pentru PNDL, Programul Național de Dezvoltare Locală la care sunt racordați baronii locali.

Într-un răspuns la o întrebare pentru G4Media.ro, Florin Cîțu a spus că în rectificare ”nu se schimbă nimic referitor la pensii”, ceea ce înseamnă că rămâne valabilă prevederea legată de creșterea cu 40% a pensiilor de la 1 septembrie 2020.

Cîțu a precizat că, prin rectificare, nu a fost tăiat niciun ban de la investiții.

Principalele declarații:

Coordonatele macro de la care pornim: Comisia de prognoză estimează o contracție de -1,9% din PIB

Deficitul bugetului este estimat la 72 mld lei, adică 6,7% din PIB

Estimări de la Comisia Națională de Prognoză

Pe venituri: criza a însemnat un șoc puternic; vom încasa mai puțin cu 23 miliarde de lei. Vom primi de la Comisia Euroepană circa 3,8 mld lei, deci înseamnă că vor scădea pe net cu circa 19 miliarde de lei

Cheltuielile bugetului cresc cu 12,5 miliarde lei.

La personal avem un plus la cheltuieli din plata stimulentului de risc pentru personalul medical pe perioada stării de urgență

La cheltuieli cu asigurările sociale, au crescut cu peste 6 miliarde de lei (șomajul tehnic și alte cheltuieli cu sănătate)

Cu 8,1 miliarde lei crește doar bugetul Ministerului Muncii

Rectificarea bugetară susține primul pachet de măsuri. Al doilea pachet de măsuri, pentru repornirea economiei, la care lucrăm acum, va apărea după terminarea stării de urgență

Vineri începe IMM Invest, cel mai amplu program de investiții pentru antreprenori din istoria României

Întrebări: